

Súťaž uskutočňovaná v zmysle interných pokynov spoločnosti MH Teplárenský holding, a.s., ktorá sa realizuje formou predkladania ponúk **elektronicky** v module **"Zapečatené ponuky"**

SÚŤAŽNÉ PODKLADY

**Predmet zákazky: „Obnova tepelných izolácií SCZT Bratislava Východ - opakovaná“**

**(Zákazka na uskutočnenie stavebných prác)**

V Bratislave, dňa 23. 9. 2024 Ing. Marta Lumtzer

 Odd. Centrálny nákup

 V Bratislave, dňa 23. 9. 2024 Za obstarávateľa:

 Mgr. Peter Matúš

 člen predstavenstva

 Ing. Miroslav Kavuľa

 predseda predstavenstva

 Ing. Ján Čižmár

 riaditeľ závodu Bratislava

##### OBSAH SÚŤAŽNÝCH PODKLADOV

A.Pokyny na vypracovanie ponuky

 Časť I.

Všeobecné informácie

 Časť II.

Dorozumievanie a vysvetľovanie

 Časť III.

Príprava ponuky

 Časť IV.

Predkladanie ponúk

 Časť V.

Otváranie ponúk

 Časť VI.

Prijatie zmluvy

B.Opis predmetu zákazky

C.Spôsob určenia ceny

D.Obchodné podmienky dodania predmetu zákazky

1. Kritérium na vyhodnotenie ponúk a spôsob jeho uplatnenia
2. Dokumentácia

**A. Pokyny na vypracovanie ponuky**

**Časť I.**

Všeobecné informácie

1. Identifikácia obstarávateľa
2. Predmet zákazky
3. Komplexnosť ponuky
4. Zdroj finančných prostriedkov
5. Typ zmluvy
6. Miesto a termín realizácie predmetu zákazky
7. Oprávnení účastníci
8. Predloženie ponuky
9. Variantné riešenie

######  Platnosť ponuky

1. Náklady na ponuku

**Časť II.**

Dorozumievanie a vysvetľovanie

######  Dorozumievanie medzi obstarávateľom a účastníkmi

1. Vysvetľovanie a doplnenie súťažných podkladov
2. Obhliadka miesta realizácie predmetu zákazky

**Časť III.**

Príprava ponuky

1. Jazyk ponuky

######  Obsah ponuky

1. Mena a ceny uvádzané v ponuke
2. Vyhotovenie ponuky
3. Predkladanie ponúk

**Časť IV.**

**Predkladanie ponúk**

1. Predkladanie ponúk - termín predkladania ponúk
2. Doplnenie, zmena a odvolanie ponuky

**Časť V.**

Otváranie obálok s ponukami

1. Otváranie ponúk
2. Dôvernosť procesu obstarávania
3. Preskúmanie ponúk
4. Vysvetľovanie ponúk
5. Vyhodnotenie ponúk
6. Vyhradenie práv obstarávateľa

**Časť VI.**

**Prijatie zmluvy**

1. Oznámenie o ďalšom postupe obstarávateľa - rozhodnutie obstarávateľa
2. Prijatie zmluvy

Časť I.

##### Všeobecné informácie

1. **Identifikácia obstarávateľa**

Názov organizácie: MH Teplárenský holding, a.s. (ďalej len MHTH)

IČO: **36 211 541**

Sídlo organizácie: **Turbínová 3, 831 04 Bratislava - mestská časť Nové Mesto**

Telefón: +421/55/619 2440

1. **Predmet zákazky**
	1. **Obnova tepelných izolácií SCZT Bratislava Východ - opakovaná**
	2. Číselné vymedzenie zo spoločného slovníka obstarávania

45321000-3 Tepelnoizolačné práce

45111300-1 Demontážne práce

45261400-8 Oplechovanie

* 1. Podrobné vymedzenie predmetu zákazky je uvedené v Prílohe č. 2 týchto súťažných podkladov Návrh zmluvy o dielo.
1. **Komplexnosť ponuky**
	1. Účastník predloží ponuku na celý predmet zákazky ktoré sa realizuje formou predkladania ponúk v module "Zapečatené ponuky"
	2. Účastník predloží ponuku elektronicky v module „Zapečatené ponuky“ na <https://mhth.proebiz.com>
2. **Zdroj finančných prostriedkov**
	1. Zákazka bude financovaná z Modernizačného fondu na podporu investícií na modernizáciu energetických systémov vrátane uskladňovania energie a zlepšenia energetickej efektívnosti (ďalej len „modernizačný fond“) a z finančných prostriedkov obstarávateľa.
3. **Typ zmluvy**
	1. Zmluva o dielo
	2. Podrobné vymedzenie zmluvných podmienok je uvedené v Prílohe č. 2 týchto súťažných podkladov Návrh zmluvy o dielo.
4. **Miesto a termín realizácie predmetu zákazky**
	1. Miesto realizácie predmetu zákazky: Bratislava, oblasť Malé Pálenisko, prekračuje ponad Malý Dunaj a vedie v súbehu s diaľnicou R7 popri ulici Vlčie hrdlo k zdroju na výrobu tepla v prevádzke VhJ MHTH, ktorá je vedľa zariadenia na energetické využitie odpadu (ZEVO Bratislava).

Systém centrálneho zásobovania tepla v meste Bratislava, konkrétne miesta sú určené v technickej špecifikácii súťaže.

* 1. Lehota trvania zmluvy: **dvanásť (12) mesiacov** odo dňa účinnosti zmluvy. Bližšie informácie sú uvedené v návrhu Zmluvy o dielo, ktorá tvorí Prílohu č. 2 týchto súťažných podkladov.
1. **Oprávnení účastníci**
	1. Účastníkom je fyzická osoba alebo právnická osoba, ktorá na trhu dodáva tovaru, uskutočňuje práce, poskytuje službu a predložil ponuku obstarávateľom požadovaným spôsobom.
2. **Predloženie ponuky**
	1. Účastník môže predložiť iba jednu ponuku. Účastníkom sa nepovoľuje predložiť variantné riešenie. Ak súčasťou ponuky bude aj variantné riešenie, toto nebude brané do úvahy.
	2. Účastník predkladá ponuku elektronicky v module „Zapečatené ponuky“ na <https://mhth.proebiz.com>, a v lehote podľa bodu 20.1.
	3. V prípade ak účastník predloží ponuky iným spôsobom ako je určené v bode 8.2 týchto súťažných podkladov (napríklad poštovou zásielkou, osobne, e-mailom), nebude sa na jeho ponuku prihliadať.
3. **Variantné riešenie**
	1. Variantné riešenie sa nepripúšťa.

######  Platnosť ponuky

* 1. Ponuky zostávajú platné počas lehoty viazanosti ponúk do 14. 1. 2025.
1. **Náklady na ponuku**
	1. Všetky výdavky spojené s prípravou a predložením ponuky znáša účastník bez akéhokoľvek finančného nároku u obstarávateľa.

Časť II.

##### Dorozumievanie a vysvetľovanie

######  Dorozumievanie medzi obstarávateľom a účastníkmi

* 1. Poskytovanie vysvetlení a iné dorozumievanie (ďalej len „informácie“) medzi obstarávateľom a účastníkmi sa zo strany obstarávateľa bude uskutočňovať písomnou formou – elektronicky prostredníctvom modulu „Zapečatené ponuky“.
1. **Vysvetľovanie a doplnenie súťažných podkladov**
	1. V prípade potreby objasniť súťažné podklady, môže ktorýkoľvek z účastníkov podľa bodu 12 požiadať o ich vysvetlenie prostredníctvom ikony „CHAT“ v module „Zapečatené ponuky“. V prípade ak je súčasťou žiadosti o vysvetlenie aj Príloha – dokument alebo súbor, túto prílohu žiadosti o vysvetlenie zašle účastník e-mailom na adresu: marta.lumtzer@mhth.sk .
	2. Za včas doručenú požiadavku účastníka o vysvetlenie súťažných podkladov sa považuje požiadavka doručená obstarávateľovi v písomnej forme elektronicky prostredníctvom modulu „Zapečatené ponuky“ najneskôr do **10. 10. 2024**.
	3. Odpoveď (vysvetlenie) na každú požiadavku o vysvetlenie súťažných podkladov, predloženej zo strany ktoréhokoľvek účastníka podľa bodu 12 a 13.2, sa odošle najneskôr do **16. 10. 2024** všetkým účastníkom, ktorí vyplnili prihlášku prostredníctvom modulu „Zapečatené ponuky“.
2. **Obhliadka miesta realizácie predmetu zákazky**
	1. Obhliadka miesta realizácie predmetu zákazky sa uskutoční pri zdroji MHTH, prevádzka VhJ, Vlčie hrdlo 72, Bratislava. Obhliadka sa uskutoční dňa **2. októbra 2024 o 1000 hod.**
	2. Na obhliadke sa môže zúčastniť účastník (fyzická osoba), štatutárny orgán alebo člen štatutárneho orgánu účastníka (právnická osoba), **ktorá sa preukáže preukazom totožnosti**, originálom alebo úradne overenou kópiou živnostenského oprávnenia alebo výpisu zo živnostenského registra (fyzická osoba podnikateľ), resp. výpisu z obchodného registra (právnická osoba podnikateľ, fyzická osoba podnikateľ zapísaný v obchodnom registri). Na obhliadke sa môžu zúčastniť **účastníkom poverení zástupcovia**. Zástupcovia zúčastnení na obhliadke sa preukážu **preukazom totožnosti a originálom alebo úradne overenou kópiou živnostenského oprávnenia alebo výpisu zo živnostenského registra** (fyzická osoba podnikateľ), **resp. výpisu z obchodného registra** (právnická osoba podnikateľ, fyzická osoba podnikateľ zapísaný v obchodnom registri). Zároveň zástupcovia zúčastnení na obhliadke musia predložiť **písomné oprávnenie na zastupovanie účastníka podpísané osobou oprávnenou konať za účastníka** podľa dokladu o oprávnení podnikať, prípadne iného dokladu (plnomocenstvo, poverenie), že sú oprávnení zúčastniť sa obhliadky a sú oprávnení oboznámiť sa v danej veci a v požadovanom rozsahu s informáciami nevyhnutnými na prípravu a spracovanie ponuky.

Časť III.

##### Príprava ponuky

1. **Jazyk ponuky**
	1. Celá ponuka, tiež dokumenty v nej predložené musia byť vyhotovené v slovenskom alebo českom jazyku.
	2. Doklady, ktorými účastník preukazuje splnenie podmienok účasti účastníkov v súťaži so sídlom mimo územia Slovenskej republiky, musia byť predložené v pôvodnom jazyku a súčasne úradne preložené do slovenského jazyka. V prípade zistenia rozdielov v obsahu predložených dokladov a dokumentov je rozhodujúci preklad v slovenskom jazyku. V prípade, ak účastník predloží akýkoľvek doklad alebo dokument v pôvodnom jazyku a nebude k nemu priložený úradný preklad do slovenského jazyka, bude sa k nemu pristupovať ako keby ho účastník nepredložil. Výnimku tvoria doklady a dokumenty tvoriace ponuku účastníkov vyhotovené v českom jazyku.

###### Obsah ponuky

**16.1 Obsah ponuky predloženej elektronicky budú tvoriť nasledovné doklady a dokumenty (skeny dokladov vo formáte .pdf) preukazujúce splnenie podmienok účasti a požiadaviek obstarávateľa v súťaži:**

* + 1. doklad o oprávnení podnikať, respektíve doklad o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka uskutočňovať požadovaný predmet zákazky.

Doklad o oprávnení podnikať - aktuálny výpis zo živnostenského registra, resp. aktuálny výpis z obchodného registra, príp. iný doklad, (nie však potvrdenie Úradu pre verejné obstarávanie o zapísaní do zoznamu hospodárskych subjektov).

Účastník predloží požadovaný doklad elektronicky v rámci svojej cenovej ponuky.

* + 1. čestné vyhlásenie - účastník predloží v ponuke podpísané čestné vyhlásenie, ktoré mu obstarávateľ poskytol ako prílohu č. 1 súťažných podkladov,

**Predmetné čestné vyhlásenie bude podpísané účastníkom, štatutárnym zástupcom alebo iným zástupcom účastníka, ktorý je oprávnený konať v mene účastníka v súlade so spôsobom konania uvedenom v doklade o oprávnení podnikať príp. v inom doklade. Čestné vyhlásenie sa nesmie odlišovať od vzoru uvedeného v prílohe č. 1 súťažných podkladov.**

Účastník predloží požadovaný dokument elektronicky v rámci svojej cenovej ponuky.

* + 1. zoznam **referencií** týkajúcich sa rovnakého alebo obdobného predmetu zákazky, ktoré účastník realizoval za **predchádzajúcich 5 rokov** od vyhlásenia tejto súťaže.

Uchádzač musí zoznamom stavebných prác a referenciami preukázať, že vo vyššie uvedenom období realizoval najmenej jednu zákazku, ktorej predmetom boli stavebné práce rovnakého alebo obdobného charakteru a zložitosti ako požadovaný predmet zákazky s min. hodnotou zákazky 200 000,- € bez DPH alebo ekvivalent v inej mene a zároveň súčasťou tejto zákazky boli izolatérske práce horúcovodného (HV) alebo teplovodného (TV) alebo parného (P) rozvodu alebo akumulačných nádrží alebo výmenníkových staníc (OST) alebo turbín alebo kotlov, okrem montáže predizolovaného potrubia, s minimálnym sumárnym objemom prác 500 m2.

Predmetná požadovaná referencia bude obsahovať:

* obchodné meno a sídlo odberateľa,
* obchodné meno a sídlo dodávateľa - účastníka,
* stručný opis predmetu zmluvy,
* celkový finančný objem v € bez DPH
* rok realizácie (lehota realizácie),
* meno a priezvisko a telefónne číslo kontaktnej oprávnenej osoby odberateľa, u ktorej je možné si tieto údaje overiť a **potvrdenie od oprávnenej osoby príslušného odberateľa o vyššie uvedených údajoch** tak, že k svojmu podpisu a pečiatke odberateľa uvedie svoje meno a priezvisko.
* **podpis štatutárneho orgánu, alebo osoby oprávnenej konať za účastníka** v súlade so spôsobom konania uvedenom v doklade o oprávnení podnikať príp. v inom doklade.

Účastník predloží požadovaný dokument elektronicky v rámci svojej cenovej ponuky.

Pozn. V prípade predloženia hodnoty referenčnej zákazky v inej mene ako euro účastník vykoná prepočet podľa kurzu Európskej centrálnej banky k dátumu vyhlásenia tejto zákazky a teda k dátumu **23. 9. 2024**.

* + 1. Doklad o zložení zábezpeky. (Súčasťou predloženej ponuky musí byť preukázané zloženie zábezpeky vo výške 10 000,- €)
* predložiť tiež elektronicky; v prípade ak je banková záručná listina vydávaná výhradne v listinnej podobe, účastník ju v lehote na prekladanie ponúk predloží v listinnej podobe na adresu: MH Teplárenský holding, a.s., závod Košice, Teplárenská 3, 042 92 Košice ;
	+ 1. návrh zmluvy o dielo poskytnutý obstarávateľom účastníkovi v prílohe č. 2 súťažných podkladov, ktorý sa nesmie odlišovať od predmetného vzoru zmluvy (účastník doplní iba svoje identifikačné údaje, kontaktnú osobu, **cenu**, **vypracovanú Prílohu B Technická špecifikácia hlavných dodávok, Prílohu C – výkaz výmer,** príp. iné obstarávateľom požadované údaje), podpísaný účastníkom, štatutárnym zástupcom alebo iným zástupcom účastníka, ktorý je oprávnený konať v mene účastníka v súlade s dokladom o oprávnení podnikať, príp. v inom doklade.

Pozn. Prílohu F Zmluvy o dielo predloží až úspešný účastník najneskôr v deň podpisu predmetnej zmluvy.

Účastník predloží požadovaný doklad elektronicky v rámci svojej cenovej ponuky.

* + 1. kontaktné informácie osôb účastníka, prostredníctvom ktorých bude obstarávateľ kontaktovať účastníka. Požadujeme uviesť meno a priezvisko, e-mail, telefón týchto kontaktných osôb účastníka.

Účastník predloží požadovaný doklad elektronicky v rámci svojej cenovej ponuky.

16.2 Obstarávateľ je oprávnený kedykoľvek požadovať od účastníkov predloženie ďalších dokladov a dokumentov, pokiaľ potreba ich predloženia vyplynula dodatočne a bez ich predloženia zo strany účastníkov obstarávateľ nemôže mať záujem na plnení predmetu zákazky. Lehotu určí obstarávateľ vo výzve.

Obstarávateľ je oprávnený požadovať od účastníka predloženie dodatočných dokladov a dokumentov, ak má pochybnosti o pravdivosti, resp. úplnosti dokladov a dokumentov predložených účastníkom podľa odseku 16.1 týchto súťažných podkladov.

**16.3 Všetky doklady a dokumenty požadované v bode 16.1 musia byť súčasťou ponuky, inak bude ponuka zo súťaže vylúčená!**

Účastníkovi, ktorý nesplní podmienky účasti alebo požiadavky obstarávateľa uvedené v týchto súťažných podkladoch a vo výzve k súťaži, zašle obstarávateľ elektronicky prostredníctvom modulu „Zapečatené ponuky“ oznámenie o nesplnení podmienok účasti, príp. požiadaviek obstarávateľa.

16.4 Doklady a dokumenty požadované obstarávateľom v bode 16.1 týchto súťažných podkladov, predložené účastníkom elektronicky prostredníctvom modulu „Zapečatené ponuky“ môže obstarávateľ vyžadovať predložiť aj v listinnej podobe (originály alebo úradne overené kópie týchto dokladov alebo dokumentov) k uzatvoreniu zmluvy o dielo s daným účastníkom.

1. Mena a ceny uvádzané v ponuke
	1. Navrhovaná zmluvná cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov.
	2. Ceny uvedené v ponukách účastníkov sa budú vyhodnocovať v eurách bez DPH.
2. Vyhotovenie ponuky

Ponuka musí byť vyhotovená v písomnej forme. Doklady a dokumenty tvoriace obsah ponuky, požadované v týchto súťažných podkladoch, musia byť v prípade ich skenov v ponuke vyhotovené z originálov alebo úradne overených kópii týchto dokladov alebo dokumentov, pokiaľ nie je určení inak!

1. **Zábezpeka ponuky**
	1. Súčasťou predloženej ponuky musí byť preukázané zloženie zábezpeky vo výške **10 000,- €**
	2. Spôsob zloženia zábezpeky:
		1. zložením finančných prostriedkov na bankový účet obstarávateľa alebo
		2. poskytnutím bankovej záruky za účastníka
	3. Podmienky zloženia zábezpeky:
		1. **Zábezpeka formou zloženia finančných prostriedkov na účet obstarávateľa:**
			1. Ak účastník skladá zábezpeku formou zloženia finančných prostriedkov, zloží ich na účet obstarávateľa vedený v: Tatra banka, a.s., Hodžovo námestie 3, 811 06 Bratislava 1, IBAN: SK17 1100 0000 0026 2706 4293, KS: 558, VS: IČO účastníka, poznámka pre prijímateľa: BT S 6, SWIFT: TATRSKBX.
			2. Finančné prostriedky musia byť pripísané na účte obstarávateľa najneskôr v deň uplynutia lehoty na predkladanie ponúk. Doba platnosti zábezpeky spôsobom zloženia finančných prostriedkov na účet obstarávateľa trvá až do uplynutia lehoty viazanosti ponúk. Poukázanie finančných prostriedkov na účet obstarávateľa zdokladuje uchádzač výpisom z bankového účtu.
			3. Ak finančné prostriedky nebudú zložené na účte obstarávateľa podľa bodu 19.3.1.1 a 19.3.1.2 bude účastník zo súťaže vylúčený.
		2. **Zábezpeka formou poskytnutia bankovej záruky:**
			1. Ak účastník skladá zábezpeku formou bankovej záruky, riadi sa ustanoveniami § 313 – 322 Obchodného zákonníka. Táto záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo bankou so sídlom v inom členskom štáte Európskej únie. Záručná listina musí byť predložená v slovenskom jazyku. Doba platnosti bankovej záruky môže byť v záručnej listine obmedzená do **14. 1. 2025,** s možnosťou jej predĺženia v prípade predĺženia lehoty viazanosti.
			2. Skenová kópia záručnej listiny, v ktorej banka písomne vyhlási, že uspokojí obstarávateľa (veriteľa) za účastníka (dlžníka) do výšky finančných prostriedkov, ktoré veriteľ požaduje ako zábezpeku viazanosti ponuky účastníka, v prípade prepadnutia jeho zábezpeky ponuky v prospech obstarávateľa podľa bodu 19.6, musí byť súčasťou elektronicky predloženej ponuky. Zo záručnej listiny vystavenej bankou musí ďalej vyplývať, že banková záruka sa použije na úhradu zábezpeky ponuky vo výške podľa bodu 19.1, že banka sa zaväzuje zaplatiť vzniknutú pohľadávku do 15 dní po doručení výzvy na zaplatenie, na účet obstarávateľa podľa bodu 19.3.1.1. a že vrátiť originál bankovej záruky banke, s účinkami zániku jej platnosti pred uplynutím lehoty viazanosti ponúk, alebo vzdať sa práv z bankovej záruky, je oprávnený iba obstarávateľ, alebo účastník len s predchádzajúcim písomným súhlasom obstarávateľa.
			3. **V prípade, ak banka vydáva bankovú záruku len v listinnej podobe je účastník povinný v lehote na prekladanie ponúk, predložiť obstarávateľovi aj originál bankovej záruky v listinnej podobe, ktorej kópiu v elektronickej forme predložil v rámci svojej ponuky**.
			4. Ak záručná listina nebude súčasťou elektronicky predloženej ponuky v lehote na predkladanie ponúk podľa bodu 19.3.2.1 a 19.3.2.2, bude účastník, ktorý skladá zábezpeku formou bankovej záruky, zo súťaže vylúčený.
	4. **Podmienky uvoľnenia alebo vrátenia zábezpeky ponuky:**
		1. Vrátenie zábezpeky formou zložených finančných prostriedkov na účet obstarávateľa:
			1. ak účastník zložil zábezpeku formou zloženia finančných prostriedkov podľa bodu 19.3.1, obstarávateľ ju vráti aj s úrokmi
			2. zábezpeka bude účastníkom uvoľnená najneskôr do 7 dní od uzavretia zmlúv a to tým spôsobom, že sa vystaví banke prevodný príkaz na prevod finančných prostriedkov, ktoré slúžili ako zábezpeka, vrátane úrokov
		2. Uvoľnenie zábezpeky poskytnutím bankovej záruky:
			1. ak účastník zložil zábezpeku formou bankovej záruky, táto zanikne uplynutím lehoty, na ktorú bola vystavená, ak veriteľ (obstarávateľ) neoznámi banke písomne svoje nároky z bankovej záruky počas doby jej platnosti. Originál záručnej listiny banky sa nevracia, ostáva súčasťou dokumentácie.
		3. Obstarávateľ uvoľní pred uplynutím lehoty viazanosti ponúk účastníkovi zábezpeku do 7 dní, ak
			1. účastník nesplnil podmienky účasti a obstarávateľ ho vylúčil,
			2. vylúčil jeho ponuku pri vyhodnocovaní ponúk.
		4. Ak obstarávateľ zruší použitý postup zadávania zákazky, bezodkladne vráti zábezpeku účastníkovi.
	5. V prípade predĺženia lehoty viazanosti ponúk zábezpeka naďalej zabezpečuje viazanosť ponuky až do uplynutia predĺženej lehoty viazanosti ponúk.
	6. Zábezpeka prepadne v prospech obstarávateľa, ak účastník odstúpi od svojej ponuky v čase po uplynutí lehoty na predkladanie ponúk do uplynutia lehoty viazanosti ponúk, t. j. počas plynutia lehoty viazanosti ponúk.

Časť IV.

##### Predkladanie ponúk

1. **Predkladanie ponúk a termín predkladania ponúk**
	1. Lehota na predkladanie ponúk: **23. 10. 2024 do 1****200 hod.**
	2. **Prehľad termínov k zákazke:**

 Vyhlásenie zákazky: 23. 9. 2024

Termín na prípadné žiadosti o Vysvetlenie súťažných podkladov: 10. 10. 2024

Vysvetlenie súťažných podkladov poskytnuté obstarávateľom najneskôr do: 16. 10. 2024

 Lehota viazanosti: 14. 1. 2025

* 1. Účastník predkladá ponuku elektronicky prostredníctvom modulu „Zapečatené ponuky“.
	2. V prípade, že účastník nedodrží pri predkladaní ponuky postup v zmysle bodu 20 bude jeho ponuka zo súťaže vylúčená!
1. **Doplnenie, zmena a odvolanie ponuky**
	1. Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 20.1.

Časť V.

##### Otváranie obálok s ponukami

1. **Otváranie ponúk**
	1. Pri elektronickom otváraní - sprístupnení ponúk nebude umožnená účasť účastníkov.
	2. Obstarávateľ zašle elektronicky prostredníctvom modulu „Zapečatené ponuky“ všetkým účastníkom, ktorí predložili ponuku:
* informáciu o tom, že boli zo súťaže vylúčení, alebo
* informáciu o výsledku vyhodnotenia ponúk a o poradí uchádzačov.
1. Dôvernosť procesu obstarávania

23.1 Informácie, týkajúce sa preskúmania, vysvetlenia, vyhodnotenia, vzájomného porovnania ponúk a odporúčaní do prijatia ponuky sú dôverné. Členovia výberovej komisie a zodpovedné osoby obstarávateľa nesmú zverejniť uvedené informácie ani účastníkom, ani žiadnym iným osobám.

23.2 Obstarávateľ vyhlasuje tieto súťažné podklady za dielo, ku ktorému má výhradné práva. Záujemca a účastník ich nesmie použiť na iné účely, okrem spracovania svojej ponuky na zákazku v tejto súťaži. Záujemca a účastník musí zabezpečiť, aby súťažné podklady nebolo možné zneužiť treťou osobou.

1. Preskúmanie ponúk
	1. Výberová komisia preskúma, či všetky ponuky spĺňajú podmienky účasti a požiadavky obstarávateľa a rozhodne, či ponuka:

24.1.1 obsahuje všetky doklady a dokumenty uvedené v bode 16.1

24.1.2 zodpovedá pokynom a požiadavkám obstarávateľa uvedeným v týchto súťažných podkladoch a vo výzve k súťaži.

* 1. Skutočne zodpovedajúcou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.
	2. Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „Zapečatené ponuky“ oznámenie o vylúčení, s uvedením dôvodov vylúčenia ponuky.
	3. Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „Zapečatené ponuky“ obstarávateľ informáciu o výsledku vyhodnotenia ponúk a o poradí uchádzačov.
1. **Vysvetľovanie ponúk**
	1. Komisia môže požiadať elektronicky prostredníctvom modulu „Zapečatené ponuky“ účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.
	2. Komisia požiada elektronicky prostredníctvom modulu „Zapečatené ponuky“ účastníka o vysvetlenie návrhu ceny v prípade, ak ponuka obsahuje neobvykle nízku cenu.
	3. Komisia vylúči ponuku účastníka z procesu vyhodnocovania:
		1. ak neuzná vysvetlenie návrhu ceny alebo vysvetlenie ponuky za dostatočné alebo
		2. ak účastník neposkytne vysvetlenie návrhu ceny alebo vysvetlenie ponuky v lehote určenej komisiou alebo v lehote siedmich dní odo dňa odoslania žiadosti, ak komisia lehotu neurčila.
	4. Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „Zapečatené ponuky“.

26 Vyhodnotenie ponúk

26.1 Výberová komisia zriadená obstarávateľom hodnotí tie ponuky, ktoré neboli podľa bodu 24 a 25 zo súťaže vylúčené.

26.2 Pri vyhodnocovaní ponúk postupuje komisia len podľa kritéria na vyhodnotenie ponúk súťaže a spôsobom určeným v časti *E. Kritérium na vyhodnotenie ponúk a spôsob jeho uplatnenia*.

27 Vyhradenie práv obstarávateľa

Obstarávateľ si vyhradzuje právo:

* zmeniť súťažné podmienky
* rozhodnúť o splnení podmienok účasti a požiadaviek obstarávateľa v súťaži
* predĺžiť lehotu viazanosti ponúk
* odmietnuť predloženú ponuku
* rokovať s účastníkom/účastníkmi
* zrušiť súťaž
* rozhodnúť o ďalšom postupe pre zabezpečenie predmetu zákazky
* odmietnuť ponuku účastníka z dôvodu akéhokoľvek porušenia podmienok účasti v súťaži podľa súťažných podkladov a výzvy k súťaži, resp. ich úplného nenaplnenia
* neprijať ponuku, ktorej cena presiahne finančný limit stanovený pre obstarávateľa, pri ktorom je obstarávateľ MH Teplárenský holding, a.s., povinný použiť postup na zadávanie nadlimitnej zákazky na uskutočnenie stavebných prác v zmysle zák. č. 343/2015 Z. z. o verejnom obstarávaní
* zrušiť súťaž, ak v lehote viazanosti ponúk nezíska financovanie zákazky z Modernizačného fondu na podporu investícií na modernizáciu energetických systémov vrátane uskladňovania energie a zlepšenia energetickej efektívnosti v požadovanej výške.

Časť VI.

##### Prijatie zmluvy

28 Oznámenie o ďalšom postupe obstarávateľa - rozhodnutie obstarávateľa

Všetkým účastníkom, ktorých ponuky sa vyhodnocovali, bude doručená elektronicky prostredníctvom modulu „Zapečatené ponuky“ informácia o výsledku vyhodnotenia ponúk, príp. rozhodnutie obstarávateľa o ďalšom postupe obstarávateľa pre zabezpečenie predmetu zákazky.

29 Prijatie zmluvy

1. Obstarávateľ uzavrie zmluvu v lehote viazanosti ponúk.
2. Národná rada Slovenskej republiky schválila dňa 25. októbra 2016 zákon č. 315/2016 Z. z. o registri partnerov verejného sektora a o zmene a o doplnení niektorých právnych predpisov, ktorý nadobudol účinnosť 1. februára 2017.

V zmysle ust. § 2 ods. 1 písm. a) zákona o registri partnerov verejného sektora je spoločnosť MH Teplárenský holding, a.s. subjektom verejného sektora, ktorý má v zákonom stanovených prípadoch (ust. § 2 ods. písm. d) v spojení s ust. § 2 ods. 2 a 3) povinnosť uzatvárať zmluvy len so subjektmi, ktoré sú registrované ako partner verejného sektora v zmysle ustanovení zákona o registri partnerov verejného sektora, ak sú splnené podmienky pre registráciu.

S ohľadom k uvedenej skutočnosti Vás týmto upozorňujeme, že v prípade, ak má úspešný účastník v zmysle zákona o registri partnerov verejného sektora povinnosť registrácie, spoločnosť MH Teplárenský holding, a.s. môže uzatvoriť predmetnú zmluvu s úspešným účastníkom, len ak si uvedenú registračnú povinnosť úspešný účastník splnil.

B. Opis predmetu zákazky

Predmetom zákazky je **„Obnova tepelných izolácií SCZT Bratislava Východ“**.

Podrobné vymedzenie predmetu zákazky je uvedené v Prílohe č. 2 týchto súťažných podkladov Návrh zmluvy o dielo.

**C. Spôsob určenia ceny**

1. Cena musí byť stanovená v zmysle zákona NR SR č. 18/1996 Z. z. o cenách v znení zákona č.196/2000 Z. z., vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení vyhlášky MF SR č. 375/1999 Z. z.
2. Účastníkom navrhovaná cena v ponuke a v návrhu zmluvy bude uvedená v eurách bez DPH.

D. Obchodné podmienky dodania predmetu zákazky

Zmluvné podmienky realizácie predmetu zákazky sú podrobne stanovené v prílohe č. 2 súťažných podkladov – Návrh Zmluvy o dielo.

E. Kritéria na vyhodnotenie ponúk a spôsob ich uplatnenia

1. Kritériá na vyhodnotenie ponúk

Celková cena za dielo v € bez DPH.

#### 2 Spôsob vyhodnotenia ponúk

2.1 Komisia zostaví poradie úspešnosti ponúk zostupne na základe kritéria na vyhodnotenie ponúk. Na prvom mieste sa umiestni účastník, ktorý uvedie v ponuke najnižšiu celkovú cenu za dielo v EUR bez DPH. Na ďalších miestach sa umiestnia účastníci, ktorí uviedli v ponuke vyššiu celkovú cenu za dielo v euro (bez DPH), a to vzostupne podľa uvedenej ceny. Komisia na vyhodnotenie ponúk vyhodnotí ponuku a splnenie podmienok účasti a požiadaviek obstarávateľa na predmet zákazky u účastníka, ktorý sa po zostavení poradia podľa kritéria na vyhodnotenie ponúk umiestnil na prvom mieste.

2.2 Komisia na vyhodnotenie ponúk vyhodnotí iba tie ponuky, ktoré neboli zo súťaže vylúčené.

* 1. Úspešným účastníkom sa stane účastník, ktorý sa umiestnil na 1. mieste s najnižšou celkovou cenou za dielo v euro (bez DPH) a splnil podmienky účasti a požiadavky obstarávateľa na predmet zákazky.
	2. V prípade, ak počas lehoty viazanosti ponúk odstúpi úspešný účastník od uzavretia zmluvy, bude zmluva uzavretá s ďalším účastníkom v poradí podľa kritéria na vyhodnotenie ponúk a ktorý splnil podmienky účasti a požiadavky obstarávateľa na predmet zákazky.

F. Dokumentácia

Prílohy:

príloha č. 1: Čestné vyhlásenie účastníka

príloha č. 2: Návrh Zmluvy o dielo

**PRÍLOHA č. 1**

**Čestné vyhlásenie účastníka (bod 16.1.2 súťažných podkladov)**

* bez výhrady a obmedzenia súhlasí so zverejnením uzatvorenej zmluvy na web stránke MH Teplárenský holding, a.s. a v súlade s ustanoveniami zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov
* že všetky doklady, dokumenty a údaje uvedené v ponuke sú pravdivé a úplné
* že súhlasí s podmienkami určenými obstarávateľom v súťažných podkladoch a vo výzve k súťaži
* že si je vedomý a bude v plnom rozsahu rešpektovať oprávnenia obstarávateľa zmeniť súťažné podmienky, rozhodnúť o splnení podmienok účastníka a požiadaviek v súťaži,rokovať s účastníkom/účastníkmi, predĺžiť lehotu viazanosti ponúk, odmietnuť predloženú ponuku, zrušiť súťaž, rozhodnúť o ďalšom postupe pre zabezpečenie predmetu zákazky, odmietnuť ponuku účastníka z dôvodu akéhokoľvek porušenia podmienok účasti a požiadaviek obstarávateľa v súťaži podľa súťažných podkladov, resp. ich úplného nenaplnenia
* že nemá v súlade so zákonmi, predpismi a legislatívou platnou v Slovenskej republike pozastavenú podnikateľskú činnosť a nie je ani v obdobnej situácii, nebol naňho podaný návrh na vyhlásenie konkurzu alebo povolenie vyrovnania na majetok účastníka a ani mu takáto situácia nehrozí
* že je držiteľom všetkých povolení/licencií potrebných k výkonu podnikateľskej činnosti a rovnako tak má vysporiadané všetky autorské alebo iné obdobné práva, ktoré budú predmetom dodania zo strany účastníka
* že nie je členom kartelových dohôd obmedzujúcich transparentný priebeh obstarania predmetu zákazky
* že nie je v situácii, kedy by bol povinný podať v zmysle § 11 ods. 2 zák. č. 7/2005 Z. z. o konkurze a reštrukturalizácii, návrh na vyhlásenie konkurzu.
* že nie je v súdnom spore s obstarávateľom ku dňu uplynutia lehoty na predkladanie ponúk,
* že neeviduje nevysporiadané záväzky z obchodného styku po lehote splatnosti voči obstarávateľovi a nemá vedomosť ani o žiadnych sporných záväzkoch voči obstarávateľovi z titulu porušenia svojich zmluvných povinností z uzavretých zmluvných vzťahov s obstarávateľom ku dňu uplynutia lehoty na predkladanie ponúk.

 **----------------------------------------------------------------------------------------**

(pečiatka, mená, priezviská a podpisy účastníka, štatutárnych zástupcov, konateľov alebo iných zástupcov účastníka, ktorí sú oprávnení konať v mene účastníka v súlade so spôsobom konania uvedenom v doklade o oprávnení podnikať príp. v inom doklade)